作者:柯丹邱《荊釵記》
標題:玉交枝
內容:［旦］容奴伸訴。［外］你在那裡住居？［旦］念妾在雙門住居。［外］姓甚名誰？［旦］玉蓮姓錢儒家女。［外］原來與我同姓。你曾嫁人麼？［旦］年時獲配鴛侶。［外］既有丈夫，丈夫姓甚名誰？在家、出外？［旦］王十朋是夫出應舉。［外］且住。王十朋是你丈夫，他得中了頭名狀元，有書回來麼？［旦］數日前有傳尺素。［外］既有書來，為何投水？［旦］因此書骨肉間阻，因此書銜冤負屈。［外］書中必有緣故。